**ПОЛИТИКА КВАЛИТЕТА**

Послови надзора инспектора за лекове и медицинска средства/инспектора за медицинска средства су послови од општег интереса за Републику Србију и имају за циљ заштиту здравља становништва и спроводе се употребом метода и процедура, у складу са законским и подзаконским актима. Општи интерес подразумева:

* Производњу квалитетних, ефикасних и безбедних лекова и медицинских средстава, што се постиже редовном контролом усаглашености производње лекова, активних супстанци, медицинских средстава и лабораторијског испитивања са одговарајућим смерницама и прописима у овим областима,
* Промет лекова и медицинских средстава од регистрованих добављача/произвођача, са доказом о квалитету, што се постиже редовном контролом промета на велико и на мало лекова и медицинских средстава, да би се спречило стављање у промет нерегистрованих лекова и медицинских средстава са посебним акцентом на лажне/фалсификоване лекове и медицинска средства.

У име Министарства здравља в.д.Помоћника министра усваја следећу политику квалитета која се односи на инспекцију за лекове и медицинска средства:

Министарство здравља, за област инспекције лекова и медицинских средстава, наводи на поштовање професионалне поверљивости и квалитет у раду који треба да буду на највишем могућем нивоу што се постиже кроз сталне едукације у стручним областима, пружањем подршке запосленима у стицању нових вештина које су им потребне. Упућује се на максималну посвећеност послу, поступање у најбољем интересу пацијената, као и достојанствено понашање према надзираним субјектима и однос са поштовањем. Такође, упућује на максималну посвећеност свих запослених сталном побољшању и задовољењу променљивости захтева система управљања квалитетом.

Наша мисија је да допринесемо остваривању основног људског права за приступ квалитетним, безбедним и ефикасним лековима и медицинским средствима.

Како би се постигао висок степен квалитета у раду тежи се сталном развоју адекватне инфраструктуре која подразумева људске ресурсе и техничку подршку, затим усклађивање са променама у регулативи у области лекова и медицинских средстава, као и остваривањем сарадње са националним и међународним институцијама. Инспекција за лекова и медицинска средства ће стално унапређивати транспарентност свог рада и обезбеђивати доступност релевантним информацијама.

Наша визија је да Инспекција за лекове и медицинска средства буде ефикасна инспекција која ће бити препозната како на националном тако и на интернационалном нивоу као део регулаторног система који испољава како квалитет и ефикасност у раду тако и релевантно знање и вештине.